b'\n_START_ARTICLE_\nElmyr de Hory\n_START_PARAGRAPH_\nElmyr de Hory (1905\xe2\x80\x931976) oli unkarilaissyntyinen taidev\xc3\xa4\xc3\xa4rent\xc3\xa4j\xc3\xa4._NEWLINE_Lahjakkaan unkarilaisen taiteilijan v\xc3\xa4itet\xc3\xa4\xc3\xa4n myyneen uransa aikana yli 1000 v\xc3\xa4\xc3\xa4renn\xc3\xb6st\xc3\xa4 maailman tunnetuimmille ja arvostetuimmille taidegallerioille ja museoille. H\xc3\xa4nen v\xc3\xa4itteens\xc3\xa4, ett\xc3\xa4 h\xc3\xa4n oli luonut merkitt\xc3\xa4v\xc3\xa4n osan sellaisten taiteilijoiden kuin Pablo Picasson, Amedeo Modiglianin ja Henri Matissen tunnetuista ja arvostetuista t\xc3\xb6ist\xc3\xa4, aiheutti skandaalin taideasiantuntijoiden ja ker\xc3\xa4ilij\xc3\xb6iden keskuudessa._NEWLINE_Jouduttuaan karkotetuksi Espanjasta De Hory kertoi tarinansa kirjailija Clifford Irvingille, joka julkaisi sen kirjassa nimelt\xc3\xa4 V\xc3\xa4\xc3\xa4renn\xc3\xb6s! (Fake!). De Horyn persoonaa on kuvattu Orson Wellesin vuonna 1974 valmistuneessa elokuvassa V niin kuin V\xc3\xa4\xc3\xa4renn\xc3\xb6s (F for Fake) ja dokumenttifilmiss\xc3\xa4 Masterpiece or Forgery? (1997). Elmyr de Hory teki itsemurhan vuonna 1976.'